Young Justice (animaatiosarja)

**Young Justice** on Warner Bros. Animationin ja DC Entertainmentin tuottama Emmy-palkittu animaatiosarja, jota esitettiin Yhdysvalloissa Cartoon Networkilla. Sarja perustuu löyhästi DC Comicsin samannimiseen sarjakuvaan, jota julkaistiin vuosina 1998–2003. Siinä esiintyy supersankareiden nuoret apurit, jotka ovat kiihkeitä todistamaan mentoreilleen ja itselleen olevansa kyvykkäitä toimimaan ilman mentoriensa apuja. Tämän ohella nuoret sankarit käyvät läpi normaalien teini-ikäisten ongelmia.

Sarjan kaksiosainen avausjakso esitettiin 26. marraskuuta 2010 tunnin mittaisena erikoisohjelmana. Myöhemmin 7. tammikuuta 2011 sarjan kaksi avausjaksoa esitettiin uudelleen erillisinä jaksoina. 28. huhtikuuta alkoi sarjan toinen tuotantokausi nimeltä **Young Justice: Invasion**. Sarja lopetettiin alun perin 16. maaliskuuta 2013, kunnes se vuosia myöhemmin elvytettiin kolmannelle tuotantokaudelle nimeltä **Young Justice: Outsiders**, joka julkaistiin DC Universeen 4. tammikuuta 2019 alkaen. Sarjan neljäs tuotantokausi julkaistiin HBO Maxiin 16. lokakuuta 2021 alkaen nimellä **Young Justice: Phantoms**.

## Juoni

Teräsmies on taistellut rikollisia vastaan jo kymmenen vuotta ja hänen vasta perustamansa Oikeuden Puolustajat on noussut julkisuuteen tehokkaan toiminnan myötä. Tämä on ajanut rikolliset maan alle keksiäkseen parempia keinoja taistella sankareita vastaan, Valoksi nimetyn järjestön muodossa, jota johtavat Vandal Savage, Ra’s al Ghul, Lex Luthor, Queen Bee, Merimestari, Aivo ja Klarion. Julkisuuden myötä Oikeuden Puolustajat tarvitsevat ryhmän, joka toimisi salaisesti ja saisi piileskelevät rikolliset kiinni. Tämän myötä tehtävään nousee Vesipojan johtama Young Justice (kutsuttu vain nimellä Tiimi).

Vesipojan ohella ryhmään kuuluvat aluksi Poika Salama, Robin ja Neiti Marsilainen. He värväävät myös Valon työstämässä Projekti Cadmuksessa luodun Teräspojan. Ryhmän päämaja sijaitsee pienellä saarella, jossa heidän päämajansa on rakennettu kalliovuoren sisälle. Heidän valvojana toimii Punainen Tornado, joka saa käskyt Oikeuden Puolustajien eri jäseniltä. Hän ei kuitenkaan suostu auttamaan nuoria sankareita itse toiminnassa, mutta antaa tarvittaessa neuvoja tehtävien suorittamiseen. Alkuaikana viisikko tuskailee ryhmänhengen rakoilemisesta ja he yrittävät kaikin keinoin saada joukkuehenkeä paremmaksi ja auttaa Teräspoikaa sopeutumaan sankariksi sekä Neiti Marsilaista sopeutumaan Maan tavoille.

Toisella kaudella, lisänimeltään *Invasion*, on kulunut viisi vuotta. Osa Tiimin jäsenistä on siirtynyt Oikeuden Puolustajiin tai lopettanut uransa, mutta Tiimi on myös saanut uusia jäseniä. Myös Valo on saanut uusia jäseniä ja saanut liittolaisikseen avaruusoliorodun nimeltä Reach, jonka kotiplaneetan Oikeuden Puolustajien jäsenet olivat aiemmin Valon aivopeseminä tuhonneet.

Kolmannella kaudella, lisänimeltään *Outsiders*, on kulunut kaksi vuotta Reachin kukistumisesta. Kunnian tästä itselleen ottanut Luthor on nimitetty YK:n uudeksi pääsihteeriksi, ja hän käyttää asemaansa estääkseen Oikeuden Puolustajia pysäyttämästä tahoja, jotka harjoittavat metaihmisten sieppausta tai uusien metaihmisten luomista moraalittomilla kokeilla. Lisäksi Apokolipsin ja Uuden Genesiksen asukkaat ovat päätyneet osaksi Oikeuden Puolustajien ja Tiimin taistelua Valoa vastaan. Markovian maanpakoon päätynyt prinssi Brion Markov, josta on tullut Geovoima, liittyy Tiimiin aiemmin kuuluneiden Petopojan, Blue Beetlen, uudeksi Poika Salamaksi ryhtyneen Bart Allenin, Staticin sekä Ihmetytön kanssa uuteen ryhmään nimeltä Ulkopuoliset.

Neljännellä kaudella, lisänimeltään *Phantoms*, on kulunut vuosi siitä, kun Oikeuden Puolustajat ja Tiimi saivat YK:n erottamaan Luthorin pääsihteerin virasta, ja siitä, kun Brion Markov julistautui Markovian uudeksi kuninkaaksi, kääntyen Ulkopuolisia ja Tiimiä vastaan. Teräspojan ja Neiti Marsilaisen hääsuunnitelmat kokevat takaiskun, kun Teräspoika joutuu Marsissa pysäyttämään pommi-iskun ja hänen luullaan kuolleen. Lisäksi Superlegioonan jäsenet Saturnustyttö, Aavetyttö ja Kameleonttipoika matkustavat tulevaisuudesta nykyhetkeen estämään heidän aikakaudestaan tullutta pommi-iskun päätekijää, Lor-Zodia, vapauttamasta vaarallisia rikollisia Teräspojan todellisesta olinpaikasta.

## Sarja
Sarjan tuottamisesta vastaavat Brandon Vietti ja Greg Weisman kertoivat San Diegon Comic Conissa heinäkuussa 2010 Young Justicen olevan ikään kuin salainen yksikkö, jotka taistelevat superrikollisia vastaan, koska tunnetumpi ryhmä Oikeuden Puolustajat eivät ehdi usein taistella suuria määriä rikollisia vastaan. Sarja sijoittuu 50 DC Multiversumeihin ja tarkemmin Maa-16, lisäksi sarjassa tulee esiintymään kuusitoista jäsentä Oikeuden Puolustajista. Puolestaan Young Justicen pääryhmä koostuu hahmoista Dick Grayson / Robin (josta tulee toisella tuotantokaudella Nightwing), Wally West / Poika Salama, Kaldur’ahm / Vesipoika (josta tuli kolmannella tuotantokaudella uusi Vesimies), Kon-El / Teräspoika, M’gann M’orzz / Neiti Marsilainen ja Artemis. Vihollisina esiintyivät ainakin Vandal Savage, Lex Luthor, Queen Bee ja Klarion.

## Luettelo hahmoista
### Sankarit
*Young Justice (Tiimi)
**Robin / Nightwing (johtaja *Invasionissa*)
**Poika Salama (kuollut)
**Teräspoika (toimi väliaikaisesti Ulkopuolisissa)
**Neiti Marsilainen (johtaja *Outsidersissa*)
**Artemis / Tiikeritär (nykyinen johtaja)
**Raketti
**Speedy / Punainen Nuoli
**Kimalainen
**Batgirl / Oraakkeli
**Halo (alun perin Ulkopuolisten jäsen)

*Oikeuden Puolustajat
**Teräsmies
**Batman
**Ihmenainen (toinen johtajista *Outsidersissa*)
**Salama
**Metsästäjä Marsista
**Vesimies
**Vihreä Nuoli
**Hal Jordan / Vihreä Lyhty II
**John Stewart / Vihreä Lyhty III
**Guy Gardner / Vihreä Lyhty IV
**Zatara
**Punainen Tornado
**Kapteeni Atomi (johtaja ensimmäisellä tuotantokaudella)
**Musta Kanarialintu (johtaja *Invasionissa*)
**Haukkamies
**Haukkatyttö
**Vesipoika / Vesimies II (alun perin Tiimin johtaja; *Outsidersissa* toinen Oikeuden Puolustajien johtajista)
**Zatanna (alun perin Tiimin jäsen)
**Musta Salama (nykyinen johtaja; *Outsidersin* lopusta alkaen)
**Laguunipoika / Vesimies III (alun perin Tiimin jäsen)

*Ulkopuoliset
**Geovoima (petti myöhemmin muut tullakseen Markovian kuninkaaksi)
**Impulssi / Poika Salama II
**Forager
**Kyborgi
**Petopoika (alun perin Tiimin jäsen ja nykyään Ulkopuolisten johtaja)
**Ihmetyttö
**Blue Beetle
**Static
**El Dorado
**Terra
**Tim Drake / Robin

*Superlegioona
**Saturnustyttö
**Aavetyttö
**Kameleonttipoika
**Brainiac-5

### Viholliset
*Valo
**Vandal Savage (*de facto* johtaja)
**Ra’s al Ghul (Varjoliigan alkuperäinen edustaja; työskentelee nykyään erillään)
**Lex Luthor
**Queen Bee
**Merimestari (erotettu)
**Aivo (pidätetty)
**Klarion
**Black Manta (pidätetty)
**Ultra-Humaniitti (alun perin Epäoikeuden puolustajien jäsen ennen *Outsidersin* tapahtumia)
**Deathstroke (Varjoliigan uusi edustaja Ra’s al Ghulin tilalla)
**Gretchen Goode (Granny Goodnessin kaksoisolento ja Apokolipsin edustaja; petturi ja myöhemmin erotettu)
**Zviad Baazovi

*Epäoikeuden puolustajat
**Kreivi Vertigo (johtaja)
**Jokeri (erosi ja kääntyi Valoa vastaan saatuaan tietää näistä)
**Atomikallo
**Musta Adam
**Myrkkymuratti
**Wotan

*Apokolipsin Uudet Jumalat
**Darkseid (hallitsija)
**DeSaad
**G. Gordon Godfrey
**Granny Goodness
**Kalibak
**Grayven

*Zodin huone:
**Kenraali Dru-Zod
**Ursa Zod / Smaragdikeisarinna
**Faora
**Jax-Ur
**Kru-El
**Non
**Vor-Kil
**Lor-Zod (matkustanut tulevaisuudesta)
**Ma’alefa’ak (väliaikainen liittolainen)

## Äänirooleissa

### Alkuperäiset

### Suomenkieliset

## Lähteet